ระเบียบคณะกรรมการกำกับกิจการพลังงานว่าด้วยการจัดหาไฟฟ้าจากผู้ผลิตไฟฟ้ารายเล็กระบบ Cogenerationพ.ศ. ๒๕๖๐ โดยที่เป็นการสมควรกำหนดหลักเกณฑ์และวิธีการจัดหาไฟฟ้าจากผู้ผลิตไฟฟ้ารายเล็ก ระบบ Cogeneration พ.ศ. ๒๕๖๐ เพื่อให้เกิดความเป็นธรรมแก่ทุกฝ่ายอาศัยอำนาจตามความในมาตรา๑๑ (๔) แห่งพระราชบัญญัติการประกอบกิจการพลังงาน พ.ศ. ๒๕๕๐และมติคณะกรรมการกำกับกิจการพลังงาน ในการประชุมครั้งที่ ๓๙/๒๕๖๐ (ครั้งที่ ๔๘๑) เมื่อวันที่๖ กันยายน ๒๕๖๐ คณะกรรมการกำกับกิจการพลังงานออกระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบคณะกรรมการกำกับกิจการพลังงานว่าด้วยการจัดหาไฟฟ้าจากผู้ผลิตไฟฟ้ารายเล็ก ระบบ Cogeneration พ.ศ. ๒๕๖๐ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในระเบียบนี้กพช. หมายความว่า คณะกรรมการนโยบายพลังงานแห่งชาติกกพ. หมายความว่า คณะกรรมการกำกับกิจการพลังงานสำนักงาน กกพ. หมายความว่าสำนักงานคณะกรรมการกำกับกิจการพลังงานการไฟฟ้า หมายความว่าการไฟฟ้าฝ่ายผลิตแห่งประเทศไทย การไฟฟ้านครหลวง หรือการไฟฟ้าส่วนภูมิภาคการไฟฟ้าฝ่ายจำหน่าย หมายความว่า การไฟฟ้านครหลวง(กฟน.) หรือการไฟฟ้าส่วนภูมิภาค (กฟภ.)กฟผ. หมายความว่า การไฟฟ้าฝ่ายผลิตแห่งประเทศไทยระบบ Cogeneration หมายความว่าการผลิตทั้งพลังงานไฟฟ้าและพลังงานความร้อนในเวลาเดียวกันจากโรงไฟฟ้าหนึ่งซึ่งเป็นการแปลงพลังงานปฐมภูมิไปเป็นพลังงานไฟฟ้าและพลังงานความร้อนที่สามารถนำไปใช้ประโยชน์ได้ภายในกระบวนการผลิตเดียวกันตามกระบวนการทางอุณหพลศาสตร์ของโรงไฟฟ้านั้นพลังไฟฟ้า หมายความว่า กำลังการผลิตหรือขีดความสามารถในการผลิตกระแสไฟฟ้าของโรงไฟฟ้า มีหน่วยเป็น กิโลวัตต์ หรือเมกะวัตต์พลังงานไฟฟ้า หมายความว่าปริมาณไฟฟ้าที่ผลิตได้จากโรงไฟฟ้า มีหน่วยเป็น กิโลวัตต์-ชั่วโมงอัตรารับซื้อไฟฟ้า หมายความว่าอัตรารับซื้อไฟฟ้าจากผู้ผลิตไฟฟ้าเอกชนรายเล็ก (SPP) ระบบ Cogeneration ตามนโยบายของรัฐบาลที่จะประกาศเป็นคราว ๆ ไปผู้ผลิตไฟฟ้ารายเล็ก หมายความว่า ผู้ผลิตไฟฟ้าแต่ละรายที่มีปริมาณพลังไฟฟ้าจ่ายเข้าระบบของการไฟฟ้ามากกว่า ๑๐ เมกะวัตต์ และไม่เกิน ๙๐ เมกะวัตต์ ณ จุดรับซื้อไฟฟ้าผู้ยื่นขอผลิตไฟฟ้ารายเล็ก หมายความว่าผู้ที่ประสงค์จะเป็นผู้ผลิตไฟฟ้ารายเล็กคำเสนอขอขายไฟฟ้า หมายความว่าคำเสนอขอขายไฟฟ้าตามแบบที่ กกพ. กำหนดซึ่งผู้ยื่นขอผลิตไฟฟ้ารายเล็กยื่นขอขายไฟฟ้าสัญญาซื้อขายไฟฟ้า หมายความว่าข้อตกลงเป็นลายลักษณ์อักษรเพื่อซื้อขายไฟฟ้าระหว่างผู้ผลิตไฟฟ้ารายเล็กกับ กฟผ.จุดรับซื้อไฟฟ้า หมายความว่าจุดที่ติดตั้งมาตรวัดไฟฟ้าที่ผู้ผลิตไฟฟ้ารายเล็กจำหน่ายไฟฟ้าให้กับ กฟผ.ซึ่งการไฟฟ้าจะเป็นผู้กำหนดจุดเชื่อมโยงระบบไฟฟ้า หมายความว่าจุดที่ระบบไฟฟ้าของผู้ผลิตไฟฟ้ารายเล็กเชื่อมโยงกับระบบไฟฟ้าของ กฟผ.หรือการไฟฟ้าฝ่ายจำหน่ายซึ่งผู้ยื่นขอผลิตไฟฟ้ารายเล็กเสนอให้การไฟฟ้าพิจารณากำหนดและอาจเป็นจุดเดียวกับจุดรับซื้อไฟฟ้าก็ได้วัน SCOD หมายความว่ากำหนดวันจ่ายไฟฟ้าเข้าระบบเชิงพาณิชย์ที่ระบุในสัญญาซื้อขายไฟฟ้า (Schedule Commercial Operation Date)วัน COD หมายความว่าวันจ่ายไฟฟ้าเข้าระบบเชิงพาณิชย์ (Commercial Operation Date)ข้อกำหนดระบบโครงข่ายไฟฟ้า หมายความว่า ข้อกำหนดการเชื่อมต่อระบบโครงข่ายไฟฟ้าข้อกำหนดการใช้บริการระบบโครงข่ายไฟฟ้า และข้อกำหนดการปฏิบัติการระบบโครงข่ายไฟฟ้าตามระเบียบการไฟฟ้าฝ่ายผลิตแห่งประเทศไทย ระเบียบการไฟฟ้านครหลวงหรือระเบียบการไฟฟ้าส่วนภูมิภาคระบบโครงข่ายไฟฟ้า หมายความว่า ระบบส่งไฟฟ้าหรือระบบจำหน่ายไฟฟ้าข้อ๔ ให้ประธานกรรมการกำกับกิจการพลังงานเป็นผู้รักษาการตามระเบียบนี้และให้กกพ. เป็นผู้วินิจฉัยชี้ขาดปัญหาเกี่ยวกับการปฏิบัติตามระเบียบนี้หมวด ๑บททั่วไป ข้อ๕ กฟผ. จะเป็นผู้รับซื้อไฟฟ้าจากผู้ผลิตไฟฟ้ารายเล็ก ตามพื้นที่และปริมาณที่กำหนดในประกาศการรับซื้อไฟฟ้าข้อ๖ การไฟฟ้าจะพิจารณาคุณสมบัติด้านเทคนิคของผู้ผลิตไฟฟ้ารายเล็กแต่ละรายที่จ่ายเข้าระบบของการไฟฟ้าโดยคำนึงถึงศักยภาพของระบบไฟฟ้าที่จะรับได้และไม่ส่งผลกระทบต่อความมั่นคงระบบไฟฟ้าข้อ๗ สัญญาซื้อขายไฟฟ้ามีอายุสัญญาที่กำหนดในประกาศการรับซื้อไฟฟ้าและผู้ผลิตไฟฟ้ารายเล็กจะต้องจ่ายไฟฟ้าเข้าระบบการไฟฟ้าตามที่กำหนดในประกาศการรับซื้อไฟฟ้าแต่ละครั้งข้อ๘ ผู้ผลิตไฟฟ้ารายเล็กมีหน้าที่นำส่งเงินเข้ากองทุนพัฒนาไฟฟ้าตามระเบียบ กกพ. ว่าด้วยกองทุนพัฒนาไฟฟ้าและประกาศที่เกี่ยวข้อง รวมทั้งต้องปฏิบัติตามระเบียบหรือประกาศ กกพ. ที่เกี่ยวข้องกับมาตรการป้องกันแก้ไขและติดตามตรวจสอบผลกระทบสิ่งแวดล้อมข้อ๙ ห้ามผู้ผลิตไฟฟ้ารายเล็กดำเนินการดังต่อไปนี้(๑)นำเชื้อเพลิงอื่นนอกจากที่กำหนดในสัญญาซื้อขายไฟฟ้ามาใช้ในการผลิตไฟฟ้า(๒)นำพลังงานไฟฟ้าจากแหล่งอื่นมาขายเข้าระบบนอกเหนือจากพลังงานไฟฟ้าที่ได้จากประเภทเชื้อเพลิงที่กำหนดไว้ภายใต้สัญญาซื้อขายไฟฟ้าหากพบว่ามีการกระทำความผิดตามวรรคหนึ่งจะถือว่าผู้ผลิตไฟฟ้ารายเล็กปฏิบัติผิดสัญญาซื้อขายไฟฟ้าและให้ถือว่าสัญญาซื้อขายไฟฟ้าสิ้นสุดลงทันทีโดยผู้ผลิตไฟฟ้ารายเล็กไม่มีสิทธิเรียกร้องค่าเสียหายใด ๆ จาก กฟผ.ที่เป็นคู่สัญญา และจะต้องเสียค่าปรับ ๕,๐๐๐,๐๐๐ บาทต่อเมกะวัตต์ ตามปริมาณเสนอขายไฟฟ้าตามสัญญาซื้อขายไฟฟ้าหมวด ๒กระบวนการรับซื้อไฟฟ้าจากผู้ผลิตไฟฟ้ารายเล็กและหลักเกณฑ์การพิจารณาคำเสนอขอขายไฟฟ้า ข้อ๑๐ การรับซื้อไฟฟ้าจากผู้ผลิตไฟฟ้ารายเล็กให้ใช้วิธีการคัดเลือกตามหลักเกณฑ์วิธีการ เงื่อนไขที่ กกพ. ประกาศกำหนดข้อ๑๑ ประกาศเชิญชวนการรับซื้อไฟฟ้าประกอบด้วยรายละเอียดดังต่อไปนี้(๑)ปริมาณการรับซื้อไฟฟ้า และกำหนดบริเวณพื้นที่ระบบโครงข่ายไฟฟ้าที่สามารถรับไฟฟ้าจากผู้ผลิตไฟฟ้ารายเล็กได้(๒)กำหนดวันเปิดรับและปิดรับคำเสนอขอขายไฟฟ้ากรอบวันที่ประกาศผลการพิจารณารับซื้อไฟฟ้า และกรอบระยะเวลาลงนามสัญญาซื้อขายไฟฟ้า(๓)อัตรารับซื้อไฟฟ้า กรอบระยะเวลาวัน SCOD และระยะเวลาอายุสัญญาซื้อขายไฟฟ้า(๔)ค่าธรรมเนียมการยื่นคำเสนอขอขายไฟฟ้า หลักประกัน และค่าใช้จ่ายอื่น ๆที่เกี่ยวข้อง(๕)สถานที่ยื่นคำเสนอขอขายไฟฟ้า(๖)หลักเกณฑ์และเงื่อนไขอื่น ๆ ที่เกี่ยวข้องข้อ๑๒ การไฟฟ้าจะแจ้งเป็นหนังสือให้ผู้ยื่นขอผลิตไฟฟ้ารายเล็กที่ผ่านการคัดเลือกทราบรายละเอียดค่าใช้จ่ายที่เกี่ยวข้องโดยผู้ยื่นขอผลิตไฟฟ้ารายเล็กที่ผ่านการคัดเลือกจะต้องชำระค่าใช้จ่ายดังกล่าวให้เสร็จสิ้นภายในระยะเวลาที่การไฟฟ้ากำหนดหากผู้ยื่นขอผลิตไฟฟ้ารายเล็กไม่ชำระค่าใช้จ่ายภายในกำหนดเวลาตามวรรคแรกกฟผ. อาจพิจารณาริบหลักประกัน และอาจไม่พิจารณาให้ลงนามสัญญาหมวด ๓การเชื่อมโยงระบบไฟฟ้าการตรวจสอบอุปกรณ์ และค่าใช้จ่ายที่เกี่ยวข้อง ข้อ๑๓ ผู้ผลิตไฟฟ้ารายเล็กต้องปฏิบัติตามมาตรฐานในด้านความปลอดภัยและมาตรฐานในการเชื่อมโยงเข้ากับระบบตามข้อกำหนดระบบโครงข่ายไฟฟ้าและเพื่อความมั่นคงของระบบไฟฟ้าของการไฟฟ้าที่เกี่ยวข้อง โดยการไฟฟ้าขอสงวนสิทธิที่จะเข้าตรวจสอบเองหรือขอให้ผู้ผลิตไฟฟ้ารายเล็กตรวจสอบเมื่อใดก็ได้ตามความจำเป็นพร้อมกับมีสิทธิในการสั่งการให้ผู้ผลิตไฟฟ้ารายเล็กแก้ไขปรับปรุงและเปลี่ยนอุปกรณ์การจ่ายไฟฟ้าของผู้ผลิตไฟฟ้ารายเล็กที่เกี่ยวข้องกับระบบไฟฟ้าของการไฟฟ้าและผู้ผลิตไฟฟ้ารายเล็กจะต้องเป็นผู้รับผิดชอบภาระค่าใช้จ่ายทั้งหมดตามที่การไฟฟ้ากำหนดข้อ๑๔ ผู้ผลิตไฟฟ้ารายเล็กต้องติดตั้งอุปกรณ์ป้องกันความเสียหายของระบบไฟฟ้าตามข้อกำหนดระบบโครงข่ายไฟฟ้าที่ใช้บังคับณ ขณะนั้นหากมีความเสียหายเกิดขึ้นอันเนื่องจากความบกพร่องทางด้านอุปกรณ์ระบบไฟฟ้าหรือสาเหตุอื่นๆ จากฝ่ายใดฝ่ายหนึ่งซึ่งมิใช่เหตุสุดวิสัยฝ่ายนั้นจะต้องเป็นผู้รับผิดชอบต่อความเสียหายดังกล่าวข้อ๑๕ ผู้ผลิตไฟฟ้ารายเล็กต้องเป็นผู้รับผิดชอบภาระค่าใช้จ่ายในการตรวจสอบระบบอุปกรณ์และค่าปรับปรุงระบบไฟฟ้า(ถ้ามี) ให้กับการไฟฟ้าภายใน ๓๐ วันนับแต่วันที่ได้รับใบแจ้งหนี้จากการไฟฟ้า และต้องชำระค่าใช้จ่ายที่ใช้ในการเชื่อมโยงระบบไฟฟ้าและค่าใช้จ่ายอื่นที่เกี่ยวข้องให้เสร็จสิ้นก่อนวันเริ่มขนานเครื่องกำเนิดไฟฟ้าเข้าระบบตามที่การไฟฟ้ากำหนดข้อ๑๖ ผู้ผลิตไฟฟ้ารายเล็กต้องผลิตไฟฟ้าให้มีคุณภาพและเป็นไปตามข้อกำหนดระบบโครงข่ายไฟฟ้าหมวด ๔หลักเกณฑ์และวิธีการคำนวณการรับซื้อไฟฟ้า ข้อ๑๗ ปริมาณพลังงานไฟฟ้าที่จ่ายเข้าระบบไฟฟ้าของการไฟฟ้าให้วัดจากปริมาณพลังงานไฟฟ้าที่จ่ายจริงในเดือนนั้น ๆ จากมาตรวัดไฟฟ้า (Meter) ที่ กฟผ. กำหนดการคิดค่าไฟฟ้าให้เป็นไปตามหลักเกณฑ์ที่ กกพ. ประกาศกำหนดหมวด ๕สัญญาซื้อขายไฟฟ้า ข้อ๑๘ ให้ผู้ยื่นขอผลิตไฟฟ้ารายเล็กที่ผ่านการคัดเลือกทำสัญญาซื้อขายไฟฟ้ากับกฟผ. ตามแบบสัญญาซื้อขายไฟฟ้าที่ กฟผ. กำหนด โดยความเห็นชอบของ กกพ.ข้อ ๑๙ ห้ามผู้ผลิตไฟฟ้ารายเล็กโอนสิทธิและหน้าที่ตามสัญญาซื้อขายไฟฟ้าให้กับผู้อื่น เว้นแต่จะได้รับการยินยอมจาก กฟผ.ตามหลักเกณฑ์ของ กฟผ. ที่ได้รับความเห็นชอบจาก กกพ.กรณีผู้ผลิตไฟฟ้ารายเล็กเป็นนิติบุคคลห้ามมิให้เปลี่ยนแปลงจำนวนผู้ถือหุ้นจนเป็นเหตุให้ผู้ถือหุ้นเดิมตามรายละเอียดที่ยื่นคำเสนอขอขายไฟฟ้าน้อยกว่ากึ่งหนึ่งและห้ามมิให้เปลี่ยนแปลงจำนวนหุ้นที่ถือโดยผู้ถือหุ้นเดิมเหลือน้อยกว่าร้อยละ๕๑ ของจำนวนหุ้นทั้งหมด จนกว่าผู้ผลิตไฟฟ้ารายเล็กจะได้จ่ายไฟเข้าระบบเชิงพาณิชย์(COD) แล้วเป็นระยะเวลา ๓ ปีประกาศณ วันที่ ๒๑ กันยายน พ.ศ. ๒๕๖๐พรเทพ ธัญญพงศ์ชัยประธานกรรมการกำกับกิจการพลังงานภวรรณตรี/จัดทำ๒๕ธันวาคม ๒๕๖๐ปุณิกา/ตรวจ๓๐ธันวาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๓๐๑ ง/หน้า ๑/๖ ธันวาคม ๒๕๖๐